kardosdrur/scandi-wiki huggingface dataset:
Beskrivelse

En beskrivelse er en opregning af egenskaber ved det, der beskrives. En beskrivelse er en form for repræsentation. Den kan være verbal eller non-verbal, kvalitativ eller kvantitativ. En kvantitativ beskrivelse er baseret på måling. Beskrivelse er en kognitiv proces, der er beslægtet med og afhængig af perception og fortolkning. En beskrivelse af fx et maleri er forskellig fra en fortolkning eller en evaluering af maleriet, selvom de involverede processer ikke er uafhængige af hinanden.

Professionelle beskrivelser
I Biblioteks- og informationsvidenskab taler man om dokumentbeskrivelse og om beskrivende katalogisering. Der er her udviklet særlige standarder for beskrivelse, fx International Standard Bibliographic Description. Man skelner her mellem beskrivende katalogisering/indeksering og emneindeksering.

Kunsthistorikere beskriver kunstværker. Læger beskriver sygdomme/symptomer.

Objektivitet og subjektivitet i beskrivelser
En beskrivelse vil altid være en funktion af såvel det beskrevne som af beskriveren. En beskrivelse kan aldrig være (helt) objektiv.  

En beskrivelse er en form for handling med en intention og baggrundsforudsætninger, der præger beskrivelsen. Beskrivelser af fx menneskets anatomi afspejler fx tidsånden og beskriverens teorier som påvist af Fleck (1935). 

I følge pragmatisk filosofi kan beskrivelser ikke være objektive, og dette er heller ikke et ideal, der bør stræbes efter. Derimod kan beskrivelser være mere eller mindre funktionelle i relation til bestemte anvendelser.

Litteratur og referencer
Fleck, Ludwik (1979). Genesis and Development of a Scientific Fact. Chicago: University of Chicago Press. (Tysk originaludgave 1935).

Biblioteks- og informationsvidenskab
Filosofi
Carl Lauritzen

Carl Hjalmar Lauritzen (4. april 1879 i København – 18. april 1940) var en dansk skuespiller. Han er uddannet af skuespiller Valdemar Colding og havde sin teaterdebut 5. september 1899 på Kalundborg Teater i rollen som Poul Flemming i stykket "Elverhøj". Han blev på Kalundborg Teater i perioden indtil 1902 og spillede derefter på en lang række danske teatre; Casino i København (1903-05), Odense Teater (1911-12, 1915-17, 1927-39), Frederiksberg Teater (1912), Aarhus Teater (1923-27).

Ved siden af teaterlivet var han desuden stumfilmskuespiller. Her havde han sin filmdebut i 1911 hos Nordisk Film, og medvirkede derefter i omkring 90 stumfilm – alle hos Nordisk Film.

Fra 1901 var han gift med skuespillerinden Henny Lauritzen (1871-1938). Han døde den 18. april 1940 og ligger begravet på Solbjerg Parkkirkegård på Frederiksberg

Filmografi

Eksterne henvisninger 
 
 Carl Lauritzen på Dansk Film og Teater 

Skuespillere fra Danmark
Stumfilmskuespillere fra Danmark
Besvimelse

Besvimelse er en tilstand, hvor kroppen ikke reagerer på eksterne stimuli. Det skyldes at der ikke hurtigt nok kommer iltet blod til hjernen. De første kendetegn ved besvimelse er svimmelhed og en nedsættelse af synet; hertil kan komme tinnitus, og følelsen af varme. Tilstanden går i reglen hurtigt over, da den besvimede falder om, hvorved blodtilførslen til hovedet bedres næsten øjeblikkeligt. 

Synkope er et kortvarigt tab af bevidsthed (fra få sekunder til få minutter).

Kilder/referencer

Se også 
 Bevidstløshed

Symptomer
Janus Nabil Bakrawi

Janus Nabil Bakrawi (født 23. december 1974) er en dansk skuespiller. Han blev uddannet fra Skandinavisk Teaterskole i 1995. Han havde sin debut i filmen Sinans bryllup i 1996 og har siden har haft roller på blandt andet Dr. Dantes Aveny, Edison Teatret, Betty Nansen Teatret og Det Kongelig Teater mm. Han var i 1998 medforfatter på manuskriptet til filmen Pizza King, medforfatter på filmen Bagland i 2001 og filmen Tvilling 2002, hvor han også spillede hovedrollen overfor Trine Dyrholm. Det var dog i rollen som rebelsk chauffør i tv-serien TAXA, at Bakrawi for alvor brød igennem, efterfulgt af serien Ørnen, Mille og Forbrydelsen II.

Baggrund  
Bakrawi er søn af en polsk mor og en palæstinensisk-jordansk far. Forældrene kom til Danmark i 1960'erne som fremmedarbejdere, men Bakrawi er opvokset både i Jordan, Polen og Danmark. Som 7-årig blev Bakrawi bortført af sin far til Jordan. Bakrawi var, sammen med sin lillebror Martin, i den tro at han skulle på ferie i Tyskland, men faldt i søvn på flyet og vågnede først da var han i Jordan. Moderen tog kontakt til politiet som sporede faderen til Jordan, hvor hun besøgte dem to gange. Som 11-årig vendte Bakrawi til Danmark, efter faderen var blevet lovet immunitet mod retsforfølgelse. I Danmark kom Bakrawi til at bo på et børnehjem (Hummeltoften) i Sorgenfri, mens forældrene strides om forældremyndigheden. Som 18-årig forlod Bakrawi sin ungdomsinstitution, og begyndte at forfølge skuespillerfaget.

Karriere 
På grund af sin egen opvækst er han med i tv-serien De Bortførte Børn i 2012, hvor han hjælper en forælder, når deres barn er blevet bortført af et familiemedlem. Han hjælper dem med at få dem tilbage, eller om de må få lov til at se barnet.

Andre aktiviteter 
Bakrawi deltog i 2020 i sæson 17 i Vild med dans.
Han dansede med den professionelle danser Karina Frimodt.

Udvalgt filmografi

Film 
 Nattens engel (1998)
 Sinans bryllup (1996)
 Pizza King (1999) - Manusskript/Medforfatter
 Klatretøsen (2002)
 Tvilling (2003)- Manusskript/Medforfatter
 Cecilie (2007)
 Superbror (2008)
 Lang historie kort (2015)
 Fantasten (2017)
 Hacker (2018)

Tv-serier 
 TAXA (1997-1999)
 Ørnen (2004-2006)
 Mille (2009)
 Forbrydelsen 2 (2009)
 Rita (2012)

TV-dokumentarserier 
De Bortførte Børn ( 2012-2014)
Stop nu krigen mor og far (2014)
Med børnene som våben (2014)
Janus og skyggedanmark (2015)
Far, hvem er du? (2017)

Teater

. Længe siden, Dr Dante aveny (1998) 
. Drengene i skyggen, Teater Edison (1999)

. Lillerød, Dr Dante aveny (2000)

. Coconot, Båd teatret (2001)

. Hamlet, Kronborg slot (2003)

. Frk Julie, Kalejdoskop (2004)

. PIS, Operaen, Det kgl Teater (2006)

. Sult, Skuespilhuset (2007)

. Moskva d 7 okt, Betty nancen teater, (2009)

. Medea, Edison teater, (2009)

. The Bollywood trip, K2 (2010)

. Tilbage til ørkenen, Skuespilhuset, (2011)

. Uden vinger, Teater Grob (2017)

. Disgraced, Bety Nancen Teater (2017)

. I støvet for regnen, Teater Grob (2018)

Referencer

Eksterne henvisninger 
 

Skuespillere fra Danmark
Personer i Kraks Blå Bog
Stine Holm Joensen

Stine Holm Joensen (født 19. november 1969) er en dansk skuespillerinde.

Hun blev uddannet fra Skuespillerskolen ved Odense Teater i 1998.

Filmografi 
 Bænken (2000)
 En chance til (2015)

Tv-serier 
 Forbrydelsen (2007)
 Limbo(2012)
 Tomgang (2015)

Eksterne henvisninger 
 

Skuespillere fra Danmark
Morten Staugaard

Morten Staugaard (født 18. december 1967 i Middelfart) er en dansk skuespiller.

Staugaard er uddannet fra Skuespillerskolen ved Odense Teater i 1993.

Karriere 
Staugaard har optrådt på de store scener i Københavnsområdet og er blandt andet kendt for sin karakteristiske dybe stemme. Hans figurer er ofte farlige og usympatiske. Efter skuespilleruddannelsen kom han i scenetjeneste på Les Miserables på Østre gasværk teater og efterfølgende fastansat på Ålborg teater (1995-2000), hvor han blev tildelt flere hovedroller.

Han har medvirket i flere musicals såsom: The Phantom of the opera (Fantomet), Les Misérables (Javert), Mary Poppins, allesammen på Det ny teater.

Han har spillet Feste i Helligtrekongersaften af Shakespeare, Tartuffe i Tartuffe af Moliére, Cyrano i Cyrano af Sebastian/Enevold, Gregers Werle i Vildanden af Henrik Ibsen, Mark Cohen i Rent af Jonathan Larson, Wilhelm i The Black Rider af Waits/Borroughs, Anckarström i Gustav III af August Strindberg, Roger i Grease af Jacobs/Casey. Bobby i Company af Sondheim, Lord Goring i Den Ideelle Ægtemand af Oscar Wilde og Oberon/Theseus i En skærsommernatsdrøm af Shakespeare. 

Morten Staugaard har været nomineret til to Reumerter for bedste birolle i At dø eller ikke at dø (Østre gasværk teater) og Jesus christ superstar som Pontius Pilatus (Østre gasværk teater) Herudover har han medvirket i fire opsætninger, der har vundet årets Reumert for bedste stykke. På Betty Nansen Teatret har han medvirket i Et drømmespil, Djævlene, Woyzeck, Den store Bastian, Demokrati, Bliktrommen.

Morten Staugaard har været fastansat på Det Kongelige Teater siden 2014

Han har lagt stemme til en række tegnefilm, bl.a. Prinsen af Egypten (1998), Atlantis: Det forsvundne rige (2001), Lilo & Stitch (2002) og Lilo & Stitch 2 (2005) Grusomme mig, Sådan træner du din drage 2, Kong fu panda, Kung Fu Panda 2, Eventyret om Despero, Frost, Junglebogen,

Privatliv 
Han er gift med skuespilleren Christiane Gjellerup Koch, de har sønnen Tobias Staugaard, og en datter, Signe Staugaard.

Filmografi 
 Min fynske barndom (1994)

Tv-serier 
 Nikolaj og Julie (2002-2003)
 Borgen (2010)
 Hotellet (2000-2002)

Eksterne henvisninger 
 Morten Staugaard  på Det Kongelige Teaters website
 

Teaterskuespillere fra Danmark
Filmskuespillere fra Danmark
Tv-skuespillere fra Danmark
Tegnefilmsdubbere fra Danmark
Personer fra Middelfart
Modtagere af Ole Haslunds Kunstnerfonds legat
Personer i Kraks Blå Bog
Runi Lewerissa

Runi Lewerissa (født 28. oktober 1958) er en dansk skuespiller.

Lewerissa er uddannet fra Skuespillerskolen ved Odense Teater i 1982. Han fik sit folkelige gennembrud i tv-serien Ugeavisen.

Sammen med Hella Joof har han datteren Olivia Joof Lewerissa, som ligeledes er skuespiller.

Filmografi 
 Bryllupsfotografen (1994)
 Mørkets Ø (1997)
 Den blå munk (1998)
 Iqbal & den hemmelige opskrift (2015)
 Iqbal & superchippen (2016)
 ‘’Iqbal & Den Indiske Juvel’’(2018)

Tv-serier 
 Ugeavisen (1990-1991)
 En fri mand (1996)
 Skjulte Spor (2001)
 Hotellet (2001-2002)
Hvide Sande (2021)

Eksterne henvisninger 
 

Skuespillere fra Danmark
Ole Meyer

Ole Meyer (født 15. maj 1959 , død 30. aug. 2018) var en dansk skuespiller.

Meyer fik sin debut på Fiolteatret i 1979 og blev uddannet fra Statens Teaterskole i 1983. Han har siden haft roller på Gladsaxe Teater, i Den Grå Hal og på Fiolteatret.

Filmografi 
 La' os være (1975)
 Måske ku' vi (1976)
 Terror (1977)
 Du er ikke alene (1978)
 Johnny Larsen (1979)
 Attentat (1980)
 Cirkus Casablanca (1981)
 Der er et yndigt land (1983)
 Otto er et næsehorn (1983)
 Forræderne (1983)
 Kurt og Valde (1983)
 Suzanne og Leonard (1984)
 Mig og Mama Mia (1989)
 17 op (1989)
 Den blå munk (1998)
 Charlie Butterfly (2002)

Tv-serier 
 Matador (1978-1981)
 TAXA (1997-1999)
 Rejseholdet (2000-2003)

Eksterne henvisninger 
 
 

Skuespillere fra Danmark
Isa Holm

Isa Holm (født Isa Møller Sørensen 16. april 1945) er en dansk skuespiller.

Hun blev uddannet fra Skuespillerskolen ved Odense Teater i 1972 og fik efterfølgende roller på Odense Teater, Aarhus Teater, Det Kongelige Teater, Det Danske Teater, Rialto Teatret og Gladsaxe Teater.

Filmografi 
 Stormvarsel (1968)
 Det kære legetøj (1968)
 Sonja - 16 år (1969)
 Det forsømte forår (1993)
 To mand i en sofa (1994)
 Dybt vand (1999)

Tv-serier 
 Ugeavisen (1990-1991)
 Charlot og Charlotte (1996)
 Rejseholdet (2000-2003)
 Nikolaj og Julie (2002-2003)

Referencer

Eksterne henvisninger 
 

Skuespillere fra Danmark
Hugo Øster Bendtsen

Hugo Øster Bendtsen (25. maj 1948 i Nakskov – 10. juli 1998) var en dansk skuespiller.

Bendtsen blev uddannet fra Statens Teaterskole i 1974 og debuterede på Folketeatret. Han var tilknyttet flere eksperimenterende teatre som Cafe Teatret, Søllerød Scenen og Husets Teater indtil han i 1979 blev fastansat på Odense Teater. Fra 1988 fungerede han som freelancer, men vendte flere gange tilbage til Odense. Blandt hans mest kendte rolle var rollen som Mogensen i Det forsømte forår.

Filmografi 
 Manden i månen (1986)
 Oviri (1986)
 De nøgne træer (1991)
 Jesus vender tilbage (1992)
 Russian Pizza Blues (1992)
 Det forsømte forår (1993)
 Ørnens øje (1997)

Tv-serier 
 Cirkus Julius (1988)
 Strenge tider (1994)
 Bryggeren (1996-1997)

Eksterne henvisninger 
 
 

Skuespillere fra Danmark
Personer fra Nakskov
Hanne Jørna

Hanne Jørna (født 29. januar 1949) er en dansk skuespiller.

Jørna er uddannet fra Statens Teaterskole i 1974.

Filmografi 
 Attentat (1980)
 Det forsømte forår (1993)
 Kun en pige (1995)

Tv-serier 
 Fiskerne (1977)
 En by i provinsen (1977-1980)
 Anthonsen (1984)
 Nissebanden (1984)
 Kald mig Liva (1992)
 Strenge tider (1994)
 Bryggeren (1996-1997)

Eksterne henvisninger 
 

Skuespillere fra Danmark
Palle Svensson

Palle Svensson (født 4. februar 1944) dr.scient.pol. og professor emeritus i statskundskab ved Aarhus Universitet fra 2001.

Han blev i 1972 cand.scient.pol. fra Aarhus Universitet og fra 1972-76 var han ansat som adjunkt ved Institut for Statskundskab og efterfølgende som lektor frem til 1999. Samme år blev han ansat som forskningsprofessor ved Institut for Ledelse, Politik og Filosofi ved Handelshøjskolen i København.

Palle Svenssons forskningsområde er institutionel forandring og demokratisering, som også var et centralt emne i hans doktordisputats fra 1996, "Demokratiets krise?", som handlede om, hvordan politiske institutioner fungerer og tilpasser sig.

Referencer

Eksterne henvisninger 
 Profil hos Institut for Statskundskab (Aarhus Universitet)

Sociologer fra Danmark
Politologer fra Danmark
Personer fra Vejle
Ansatte ved Aarhus Universitet
Ansatte ved Copenhagen Business School
Flemming Dyjak

Flemming Dyjak (7. juli 1934 i København – 29. december 2011 på Frederiksberg) var en dansk skuespiller.

Dyjak har bl.a. været tilknyttet Gladsaxe Teater, Boldhus Teatret og Det Danske Teater. Han har også medvirket i mange kortfilm og radiostykker.

Filmografi 
 Kærlighedsdoktoren (1952)
 Tag til marked i Fjordby (1957)
 Pigen i søgelyset (1959)
 Den sidste vinter (1960)
 Skibet er ladet med (1960)
 Tro, håb og trolddom (1960)
 Løgn og løvebrøl (1961)
 Komtessen (1961)
 Den hvide hingst (1961)
 Gøngehøvdingen (1961)
 Een pige og 39 sømænd (1965)
 Jensen længe leve (1965)
 Krybskytterne på Næsbygaard (1966)
 Mig og min lillebror (1967)
 Far laver sovsen (1967)
 Mig og min lillebror og storsmuglerne (1968)
 Tænk på et tal (1969)
 Mig og min lillebror og Bølle (1969)
 Klabautermanden (1969)
 Der kom en soldat (1969)
 Stine og drengene (1969)
 Den gale dansker (1969)
 Ang.: Lone (1970)
 Kun sandheden (1975)
 Skytten (1977)
 Skal vi danse først? (1979)
 Attentat (1980)
 Olsen-banden over alle bjerge (1981)
 Pengene eller livet (1982)
 Kurt og Valde (1983)
 Drengen der forsvandt (1984)
 Mord i Paradis (1988)
 AFR (2007)

Tv-serier 
 Ka' de lide østers? (1967)
 Huset på Christianshavn (1970-1977)
 En by i provinsen (1977-1980) 
 Een stor familie (1982-1983) 
 Kald mig Liva (1992)

Eksterne henvisninger 
 

Skuespillere fra Danmark
Personer fra København
Bjarke Møller (journalist)

Bjarke Møller (født 22. januar 1966 i Hedensted) er en dansk journalist, redaktør og forfatter.

Karriere 
Bjarke Møller var landsformand for SF's Ungdom fra 1986 til 1989, men har været uafhængig rent partipolitisk siden 1990.

Møller er uddannet som journalist ved "Orientering" på Danmarks Radio, hvor han blev ansat i 1990. I syv år arbejede han som korrespondent for Dagbladet Information i Spanien.

Han blev i april 2007 udnævnt til administrerende chefredaktør på Ugebrevet Mandag Morgen. I 2012 blev han ansvarshavende chefredaktør ved Mandag Morgen, hvor han blandt andet i august 2012 lancerede et nyt månedsmagasin, "Navigation", samt medvirkende i etableringen af Væxtfaktorkonkurrence, som Mandag Morgen i 2011 og 2012 afholdt sammen med Danmarks Radio. Han fratårdte sin stilling hos Mandag Morgen pr. 1. november 2013.

Han blev den 1. februar 2014 ansat som direktør for Tænketanken Europa, der er en proeuropæisk og uafhængig tænketank. Efter gensidig aftale stoppede han på denne post i juni 2019.
 
1. juni 2022 blev Bjarke Møller direktør for Rådet for Grøn Omstilling.

Reference 

Journalister fra Danmark
Journalister ved Dagbladet Information
Formænd for Socialistisk Folkepartis Ungdom
Ansatte i DR
Redaktører fra Danmark
Personer i Kraks Blå Bog
Holger Munk Andersen

Holger Christian Munk-Andersen f. Andersen (21. marts 1924 i Holbæk – 2. september 2005) var en dansk skuespiller og kunstmaler.

Munk blev uddannet på Det Kongelige Teaters elevskole i 1950 og blev efterfølgende ansat ved Aarhus Teater. I 1950'erne optrådte han i Riddersalen. Han var freelancer i en periode, indtil han i 1960 blev tilknyttet Aalborg Teater. Fra 1966 var han på Nørrebros Teater, Gladsaxe Teater, Betty Nansen Teatret og Folketeatret, indtil han i 1972 blev leder af Hvidovre Teater. I 1984 etablerede han sit eget turnéteater, Motivteatret, som dog kun klarede tre sæsoner. I 1990'erne havde han flere roller på Aarhus Teater og siden på Det Kongelige Tater. På tv har han medvirket i serier som TAXA og Hvide løgne. Udover skuespillet var han siden 1950'erne en aktiv kunstmaler, og hans værker har været udstillet på flere museer såvel herhjemme som i udlandet.

Filmografi 
 Vi er allesammen tossede (1959)
 Dyrlægens plejebørn (1968)
 Nitten røde roser (1974)
 Per (1975)
 Blind makker (1976)
 De uanstændige (1983)
 Drengen der forsvandt (1984)
 Mord i Paradis (1988)
 Krummerne 2 - Stakkels Krumme (1992)
 Det forsømte forår (1993)

Tv-serier 
 Smuglerne (1970)
 En by i provinsen (1977-1980)
 Matador (1978-1981)
 Bryggeren (1996-1997)
 TAXA (1997-1999)
 Hvide løgne (1998-2001)
 Jul på Kronborg (2000)

Eksterne henvisninger 
 
 

Skuespillere fra Danmark
Malere fra Danmark
Jesper Milsted

Jesper Milsted (født 28. januar 1952) er en dansk skuespiller.

Filmografi 
 Midt om natten (1984)
 Min fynske barndom (1994)
 Elsker, elsker ikke (1995)
 Strisser på Samsø (tv-serie, 1997-1998)

Eksterne henvisninger 
 

Skuespillere fra Danmark
Jørgen Ole Børch

Jørgen Ole Børch (27. maj 1951 i Skive – 13. februar 2009) var en dansk operasanger.

Børch blev uddannet fra Det Kongelige Danske Musikkonservatorium og Opera-Akademiet i 1979. Han debuterede i La Bohème i 1981 og blev ansat ved Det Kongelige Teater, hvor han bl.a. har haft roller i Figaros Bryllup og Barberen i Sevilla. Han har desuden medvirket i to spillefilm.

Filmografi 
 Mord i mørket (1986)
 Min fynske barndom (1994)

Eksterne henvisninger 
 
 

Operasangere fra Danmark
Skuespillere fra Danmark
Personer fra Skive
Personer i Kraks Blå Bog (afdøde)
Bob Avakian

Bob Avakian (født 7. marts 1943) er bedst kendt som formand for det Revolutionære Kommunistiske Parti, USA. Det er den største maoistiske gruppe i USA.

Liv 
Avakian blev født i Washington D.C., og voksede op i Californien. Han er barnebarn af armenske indvandrere, der boede i Californien. Avakian var en amerikansk fodboldspiller i skolen. Hans far var Spurgeon Avakian, en dommer i Alameda County i Californien. I løbet af sin tid på University of California, Berkeley, udviklede Avakian radikale politiske tanker. Han blev en talsmand for United States Peace and Freedom Party, og en aktiv fortaler for De Sorte Pantere.

Avakian var også aktive i bevægelsen Students for a Democratic Society og en ledende skikkelse i Revolutionary Youth Movement.

I 1975 skabtes det Revolutionære Kommunistiske Parti i USA. Da Deng Xiaoping besøgte USA marcherede Avakian og andre grupper i Washington. Under protesterne blev Avakian arresteret, og han blev sammen med andre idømt fængselsstraf. På grund af dommen flygtede Avakian til Frankrig i 1981.

Avakians nuværende aktiviteter er ukendte.

Bibliografi 
Avakian er skribent i partibladet Revolution og har herudover skrevet en række bøger:

 Away with All Gods! Unchaining the Mind and Radically Changing the World, 2008.
 Observations on Art, Culture, Science, and Philosophy, 2006.
 Marxism and the Call of the Future: Conversations on Ethics, History, and Politics, 2006, skrevet med Bill Martin.
 From Ike to Mao and Beyond: My Journey from Mainstream America to Revolutionary Communist, 2006.
 Preaching from a Pulpit of Bones, 1999.
 Phony Communism is Dead...Long Live Real Communism!, 1992.
 Could We Really Win?, 1991.
 Reflections, Sketches, and Provocations: Essays and Commentary, 1981-1987', 1990.
 Democracy: Can't We Do Better Than That?, 1986.
 Bullets: From the Writings, Speeches, and Interviews of Bob Avakian, 1985.
 A Horrible End, or an End to the Horror?, 1984.
 For a Harvest of Dragons, 1983.
 Mao Tsetung's Immortal Contributions, 1979.
 The Loss in China and the Revolutionary Legacy of Mao Tsetung'', 1978.

Eksterne henvisninger 
 Værker af Bob Avakian (på engelsk og spansk)
 REVOLUTION: Why It's Necessary, Why It's Possible, What It's All About  2003, en film af et foredrag af Bob Avakian (på engelsk og spansk)

Maoisme
Politikere fra USA
Personer fra Washington D.C.
Kim Rømer

Kim Rømer (født 25. februar 1959 i København) er en dansk skuespiller.

Filmografi 
 Mord i Paradis (1988)
 Dansen med Regitze (1989)
 En dag i oktober (1991)

Eksterne henvisninger 
 

Skuespillere fra Danmark
Personer fra København
Peter Smith

Peter Smith (født 1964 i København) er en dansk sanger, sangskriver og musiker.

Peter Smith begyndte allerede i gymnasietiden på Greve Gymnasium at spille og skrive musik, men hans og bandet Remis' album, konceptrock-projektet Alice in Wonderland, blev aldrig udsendt.

Med sit eget debutalbum Kærlighedens Disciplin opnåede han en Grammynominering for "bedste popplade". Singlerne "Få det godt sammen" og "Alt jeg ville have sagt" blev store hits. Sidstnænvte er udgivet i coverversion af bl.a. Basim.

Diskografi 
 Kærlighedens Disciplin (Garden Records, 1990)
 Together (Virgin Records, 1995)
 Elastic (Virgin Records, 1997)
 Mosaic — Best Songs 1990 – 2002 (2002)
 Wild Water (2005)
 Pop (2008)
 Takter & Slag (2015)

Eksterne henvisninger 
 Peter Smiths hjemmeside 
 

Sangere fra Danmark
Personer fra København
Musikere fra Danmark
Selvbiografer fra Danmark
Dansksprogede forfattere fra Danmark
Jørgen Bidstrup

Jørgen Bidstrup (1. april 1928 i København – 30. september 1992) var en dansk skuespiller.

Bidstrup, der var elev hos Else Højgaard, blev uddannet på Skuespilskolen ved Odense Teater i 1955. Efterfølgende blev han en del af ensemblet på Aalborg Teater, fra 1958 var han tilknyttet Frederiksberg Teater og fra 1961 Allé-Scenen på Frederiksberg. Han var fra 1962 scenens souschef og fra 1963 direktør. I 1968 vendte han tilbage til Odense Teater, og fra 1969 inspektør samme sted. Bidstrups mest markante rolle var i Jens Jørgen Thorsens Jesus vender tilbage, hvor han spillede en af kardinalerne.

Jørgen Bidstrup var medlem af Den Danske Frimurerorden.

Filmografi 
 Soldaterkammerater rykker ud (1959)
 Gøngehøvdingen (1961)
 Vi har det jo dejligt (1963)
 To (1964)
 Don Olsen kommer til byen (1964)
 Mord i Paradis (1988)
 En dag i oktober (1991)
 Jesus vender tilbage (1992)

Tv-serier 
 Ka' de lide østers? (1967)

Eksterne henvisninger 
 

Skuespillere fra Danmark
Personer fra København
Frimurere fra Danmark
Danskere i 1900-tallet
Teaterledere fra Danmark
Silky Sally/I've Got To Find The Looser

Silky Sally var den første single som den danske beatgruppe Gasolin' udgav i 1970.

Selve musikken er indspillet i Vanløse Bio, med Jørgen Bornefelt som producer, mens singlen er udgivet på det lille Aalborg-pladeselskab Spectator Records.

Rygtet siger at der kun blev solgt eller bortgivet omkring 155 ex. af denne, hvorfor den hører blandt sjældenhederne for samlere. Desuden findes de originale masterbånd ikke til singlen mere, da Spectator Records nedbrændte få år efter udgivelsen. Ved denne brand gik bl.a Gasolin's master tabt, samt en række uudgivet materiale fra andre grupper.

Singlen er i dag at finde på en opsamlings-CD, The Early Years, hvor man har samlet Gasolin's første engelsksprogede singler

Denne version er indspillet fra en af de 155 vinylsingler, der har overlevet siden 1970 hvor den udkom. Der er forsøgt at fjernet pladeskrat fra indspilningen, hvilket har givet den er meget chorus-agtig lyd.

Referencer 

Singler fra 1970